الشعب الاماراتى

الشعب الاماراتى او الاماراتيين  هم المواطنين الاصليين فى الامارات العربيه المتحده، وعددهم جوّه الدوله حوالى 1.15 مليون  انسان .

كانت الامارات زمان معروفة باسم "الإمارات المتصالحة"، هيا اتحاد من سبع إمارات، وكل إمارة ليها عيله حاكمة. أبوظبى كانت موطن لاتحاد قبائل بنى ياس، وفى دبى استقر سنة 1833 فرع من بنى ياس اسمه "آل بوفلاسة". أما الشارقة ورأس الخيمة فهم موطن القواسم (القاسمى)، وعجمان تسكنها قبيلة النعيم، و أم القيوين مرتبطة بـ"آل على"، والفجيرة بتنتمى لـالشرقيين.

الإماراتيين مجتمع متنوع فى الأصول والخلفيات القبلية والثقافية. ورغم إنهم متحدين تحت مظلة الجنسية الإماراتيه، إلا إن أصولهم ممكن تمتد لعرب، وفُرس، وشمال افريقيا، وده بسبب التفاعلات التاريخية والهجرات وروابط التجارة اللى أثّرت على  ديموجرافيا المنطقة.

اللغه الاساسيه عند الشعب الامارتى هيا العربى الامارتى ، ومعاها الانجليزى بتستخدم على نطاق واسع، وفيه لغات تانيه عند بعض الاقليات زى العجميه والبلوشيه والسواحليه.

الاسلام هو الدين الرسمى للدوله، وليه تأثير واضح فى الحياه اليوميه والثقافه ونظام الحكم. وغالبية الشعب الامارتى مسلمين؛ وتنتشر بينهم مذاهب فقهيه مختلفه بحسب المناطق، زى المالكى والحنبلى والشافعى.

 تاريخ 
تاريخ الامارات مرتبط بمراحل كتير: دخول الاسلام للمنطقة حوالى القرن السابع الميلادى، وبعدها ازدهار الساحل كممر للتجاره والملاحه البحريه فى فترات زى العهد الاموى، وكمان ظهرت مراكز تجاريه مهمه على الساحل.

فى القرن الستطعشر دخل الپورتوجاليين المنطقه ضمن صراعهم على السيطره على الخليج العربى، وبعدها تراجع نفوذهم مع صعود قوى محليه و إقليميه. ومع الزمن برزت قوى قبلية بحرية زى القواسم، وقوى تانية زى بنو ياس وتحالفاتهم.

فى القرن التسعتاشر، بسطت الإمبراطورية البريطانية نفوذها على ما كان يُعرف بـالإمارات المتصالحة، واستمرت الاتفاقيات السياسية لحد قيام دولة الإمارات العربية المتحدة سنة 1971، بعدين انضمام إمارة رأس الخيمة سنة 1972.

 التركيبة السكانية 
تقديرات عدد سكان الإمارات تغيّرت عبر السنين، ووصل فى 2019 حوالى 9.7 مليون  انسان ، مع كون المواطنين الاماراتيين اقليه مقارنه باجمالى السكان. ووفق بيانات رسميه منشوره، عدد المواطنين قرابة مليون.

 اللغه 
العربى هيا اللغة الرسمية، واللهجه الاماراتى (بالاماراتى: الرمسه) هيا الاكتر شيوعا بين الاماراتيين، ومعها الانجليزى منتشره بقوه فى الحياه العامه والتعليم والوظايف.

 الثقافه 
الثقافة الإماراتية جزء من الثقافة العربية الخليجية، ومتأثرة بالإسلام بشكل واضح فى العادات واللبس و العمارة والأكل والاحتفالات. من الرموز المعروفة: الكرم (الدلة والقهوة والتمر)، والتراث البحرى المرتبط باللؤلؤ، والأنشطة الصحراوية.

 الرموز الوطنيه 
من أبرز الرموز الصقارة (تربية الصقور والصيد بها) كتراث قديم ورمز وطني، واتسجلت ضمن التراث الثقافى غير المادى فى اليونسكو.[https://ich.unesco.org/ar/RL/-00442
] 

 الدين 
الإسلام هو دين الدولة، بس الدولة بتتبنى سياسة تسامح دينى تجاه الديانات التانيه، وفيه دور عبادة لغير المسلمين فى مناطق مختلفة.

 جواز السفر الإماراتى 
بحسب ما ورد فى بعض التصنيفات، جواز السفر الإماراتى تصدّر مراتب متقدمة عالمى، وبيتيح دخول عدد كبير من الدول بدون تأشيرة أو بتأشيرة عند الوصول/إلكترونية.

 شوف كمان 

:تصنيف:مجموعه عرقيه

 المجموعات العرقيه المعاصره

 اقرا اكتر 
 Levinson, David (1998). Ethnic Groups Worldwide: A Ready Reference Handbook. Greenwood Publishing Group (بالانجليزى)

 لينكات برانيه 

 مصادر 

تصنيف:مجموعه عرقيه
تصنيف:مجموعه عرقيه فى الامارات